C 334/58
BG
Официален вестник на Европейския съюз
1.9.2022 г.
(26)
По данни от 2020 г. Ирландия не внася суров нефт или газ от Русия.
Зависимостта на Ирландия от руски въглища (22 % от вноса на въглища) е по-ниска от средната за Съюза в контекст, в който делът на твърдите изкопаеми горива в енергийния микс (7,6 %) също е по-нисък от средния за Съюза.
Въпреки че експозицията на Ирландия спрямо руски нефт и газ е по-ограничена от средната за Съюза, настоящата геополитическа ситуация и високите цени на енергията увеличават спешната необходимост Ирландия да увеличи усилията си за постигане на целите за възобновяема енергия, определени в националния план в областта на енергетиката и климата.
Планът за действие на Ирландия в областта на климата включва амбициозната цел за трансформиране на енергийната система на страната до 2030 г.
Това ще позволи на Ирландия да постигне намаление с 51 % на общите емисии на парникови газове между 2018 г. и 2030 г.
Необходимите реформи и мащабът на тази трансформация ще бъдат значителни — от осигуряването на необходимите публични и частни инвестиции до своевременното изпълнение на ангажиментите.
Необходимо е цялостно модернизиране на енергийната инфраструктура на Ирландия, за да се извлече максимална полза от възобновяемите енергийни източници и да се постигнат целите на Ирландия в областта на климата.
Създаването на инвестиционна рамка, благоприятстваща улесняването и стимулирането на инвестициите в прехода към зелена енергия, ще бъде от ключово значение за намаляване на зависимостта от изкопаеми горива.
По отношение на възобновяемите енергийни източници продължават да съществуват предизви­ кателства в системата за планиране и издаване на разрешения, особено по отношение на дългата продължителност на процедурите за планиране и издаване на разрешения и дългите и скъпоструващи процедури за обжалване.
Подобряването на ефективността на системата за планиране и издаване на разрешения, като се гарантира наличието на подходящи ресурси на всички етапи от процесите на планиране и чрез рационализиране на цялостната рамка, би могло да ускори широкомащабните разработки, като по този начин ускори екологичния преход.
Освен това разширяването и укрепването на електроенергийната мрежа и поддържащата инфраструктура на ключови места ще бъдат от основно значение за намаляване на претоварването и подобряване на нейната стабилност.
По-специално, новите междусистемни връзки за пренос на електроенергия към съседните държави ще спомогнат за по-голяма сигурност на енергийните доставки.
Ще бъде необходимо също да се повиши капацитетът за съхранение и масово да се разпространят зарядни пунктове за електрически превозни средства.
В допълнение, разработването на национална стратегия за водород от възобновяеми източници би спомогнало и за разнообраз­ яването на енергийния микс.
(27)
Мерките за енергийна ефективност ще играят ключова роля за намаляване на потреблението на енергия.
Необходими са големи икономии на енергия, за да се постигнат не само целите на Ирландия в областта на климата, но и целта на ниво Съюза за намаляване на нетните емисии на парникови газове с 55 %.
Въпреки че планът за действие в областта на климата в правилната посока, досега Ирландия изостава по отношение на намаляването на емисиите на парникови газове.
Като прилага принципа „енергийната ефективност на първо място“ и като се стреми към големи икономии на енергия в областта на сградите, Ирландия би могла да намали зависимостта си от вноса на енергия.
По-голям брой електрически превозни средства могат да се възползват от вътрешното производство на електрое­ нергия, вместо да разчитат на внос на горива.
Тъй като планът за действие в областта на климата включва цел за един милион електрически провезни средства по ирландските пътища до 2030 г., е необходимо значително разгръщане на електрически зарядни пунктове.
За постигането на съответствие с целите „Подготвени за цел 55“ в Ирландия ще е необходима още по-голяма амбиция по отношение на намаляването на емисиите на парникови газове, увеличаването на енергията от възобновяеми източници и повишаването на енергийната ефективност.
(28)
Въпреки че ускоряването на прехода към неутралност по отношение на климата и премахването на изкопаемите горива ще доведе до значителни разходи за преструктуриране в няколко сектора, Ирландия може да използва Механизма за справедлив преход в контекста на политиката на сближаване, за да смекчи социално-икономическото въздействие на прехода в най-засегнатите региони.
Освен това Ирландия може да използва Европейския социален фонд плюс, създаден с Регламент (ЕС) 2021/1057 на Европейския парламент и на Съвета (19), за да подобри възможностите за заетост и да засили социалното сближаване.
(29)
С оглед на оценката на Комисията Съветът разгледа програмата за стабилност за 2022 г., като становището му (20) е изразено в препоръка 1.
(30)
С оглед на тясната взаимообвързаност между икономиките на държавите членки от еврозоната и колективния им принос за функционирането на Икономическия и паричен съюз Съветът препоръча на държавите членки от еврозоната да предприемат действия, включително чрез своите планове за възстановяване и устойчивост, за да изпълнят препоръките, съдържащи се в препоръката от 2022 г. относно икономическата политика на еврозоната.
За Ирландия това е отразено по-специално в препоръки 1 и 2,
(19) Регламент (ЕС) 2021/1057 на Европейския парламент и на Съвета от 24 юни 2021 г. за създаване на Европейския социален фонд плюс (ЕСФ+) и за отмяна на Регламент (ЕС) No 1296/2013 (ОВ L 231, 30.6.2021 г., стр. 21).
(20) Съгласно член 5, параграф 2 от Регламент (ЕО) No 1466/97.